Kodu keset linna

"Kodu keset linna" on TV3 draamasari, mille tegevus keerleb Tallinna perekonna Uuspere ümber. Sarja kirjutasid Kerttu Rakke, Mihkel Ulman ja Livia Ulman ning Andris Feldmanis. 
Sarja 2005. aasta sügishooaeg algas ajanihkega: tegevus toimub kaks ja pool aastat hiljem. 2006. aastal lõpetati "Kodu keset linna" näitamine. 2007. aasta sügishooajal alustati taas seriaali näitamist ajanihkega, kus tegevus toimus viis aastat hiljem. 2011. aasta detsembris lõpetati sarja tootmine, kuna alustati uut sarja "Elu keset linna", mis on hargnenud välja just sarjast "Kodu keset linna". Vana pealkirja ja sisuga tehti kokku 1082 osa. Algul oli seriaali režissöör Roman Baskin, kelle vahetas 2003. aasta novembris välja Vilja Palm. 2007. aasta sügisest oli režissöör Martin Korjus.
Elukoht.
Aastatel 2003–2006 elas perekond Uuspere Kristiines, Lilleküla eramajas.
Aastast 2007 toimus tegevus Toompea korteris, kuhu kolis Hannes, et unustada Heiket.
Hilissuvel 2010 kolis tegevus Tallinna kesklinnast Piritale Heleni eramajja.
Tegelastest lähemalt.
Hannes on Heleni abikaasa, Steni, Liisi, Henri ja Hanna-Hella isa. Eeskujulik ärimees ja isa, kel on kõrgestiarenenud vastutus- ja kohusetunne. Ometi pole temalgi õnnestunud vältida liigseid riske ja tõelisi põrumisi. Pärast eelmise hooaja katsumusi üritab Hannes Heleniga abielu jälle korda saada – plaanis on kolida Saaremaale.
Helen on Hannese abikaasa, Henri ja pisitütre Hanna-Hella ema. Helen on konkreetne, sihikindel ja tugeva õiglustundega. Pahatihti aga võtavad need iseloomujooned äärmusliku mõõtme ja Helen võib kergesti konfliktidesse sattuda. Eelmisel hooajal langes ta sarmika petturi Rasmuse võlude kütkeisse, ent nüüd üritab Hannesega uut lehte pöörata.
Sten on 32-aastane. Ta on lahutatud Marinast, kellega tal on tütar – Karola. Stenil on olnud suhe Marleeniga, Beritifa ja Doraga. Sten pidas kesklinnas oma pubi, ta lahkus pubist, sest teda kiusab pubi uus omanik Heike. Uue armastuse Dora leidis Sten siis, kui läks tööle õmblusfirmasse. 13. hooaja lõpus avaldab Marina Stenile armastust, kuid selgub, et nende tunded ei ole vastastikused, ning Sten läheb mõneks ajaks Berliini. Tagasi tulles asub koos sõber Sääsega taas pubi juhtima.
Henri on Hannese ja Heleni poeg, Hanna-Hella vend. Käib keskkooli viimases klassis ja ühtlasi valmistub isaks saama. Pärast lapse sündi pannakse Henri esimest korda elus tõeliselt proovile ja ta peab aru saama, mida ta elult tõeliselt tahab.
Annika on Heleni parim sõbranna. Annikal on mees Tom ning nende poeg Kevin, kes on juba 12-aastane. Ta töötab ühe naisteajakirja reklaamiosakonnas. Annika kolis perega maalt ära linna aga maakodu on suvilaks. Teine poeg Ants-Kaspar. Annika tuli töölt ära ja õppis ülikoolis psühholoogiks. Nüüd töötabki psühholoogina.
Rasmus on Sarmikas pettur, kes on praegu vangis. Üritab endiselt Heleniga kontakti saavutada. Rasmus on ka Cristy kadunud isa, kes hülgas perekonna enam kui 20 aastat tagasi. Rasmus püüab nüüd ka ise aru saada, kas ta on võimeline muutuma.
Lenka (Jelena) on 32-aastane fotograaf, kes pildistab Bettit ning nö avastab tema modelliande. Tal on vend Raul, kes ei suuda leppida Lenka parema elusaatusega. Lenka ja Henri vahel tekivad tunded ning Lenka jääb Henrist rasedaks. 15. hooajal elab Uusperede majas koos Henriga ning ootab Henrilt viimast kuud last.
Raul on Lenka poolvend, kes oli elukutseline sõjaväelane. See on muutnud tema psüühikat niivõrd, et ta pandi hullumajja. Nüüd kiusab Lenkat, et too annaks talle pool korterit. Raul armub Bettisse ja noored elavad lausa koos. Raulil on tegelikult oma "eelmisest elust" naine ja laps.
Johanna Heleni onutütar, kes elab tädi juures. Teismeline tüdruk, kes on otsese ütlemisega. Johanna peab hakkama saama nii eneseleidmise kui ka hirmsate kuulujuttudega, mida tema kohta levitab Mari-Liis.
Fänni on Lenka ja Anna ema, endine Siluetti modell. Klassikaline kõiketeadjast ema, kes topib oma nina teiste asjadesse, tekitades sellega palju segadust ja intriige. Kergesti solvuv, enda välimuse eest hoolitsev, eluaegne plika.
Betti on Henri endine tüdruk. Probleemid Henriga muutsid endise naiivse ja leebe tütarlapse tulise iseloomuga nooreks naiseks, kellel on raske inimesi usaldada. Sel hooajal elab koos Rauliga, kes pole just kõige stabiilsemate elukaaslaste killast.
Martiina on Rauli endine naine. Noor, maalähedane naine, kes unistab kindlast elust, uutest asjadest, ja perekonnast; iseloomult veidi tahumatu ja mitte kuigi peenetundeline.
Joonas on Anna ja Marko poeg, korralik, armas, veidi nohiklik poiss, keda huvitavad arvutimängud.
Anna on Lenka õde, abielus Markoga, kellega tal on 6-aastane poeg Joonas. Vabaneb vanglast, kus ta on segaseks jäänud asjaoludel olnud poolteist aastat. Püüab oma abielu päästa, kohaneda uue elu ja töökohaga. 
Marko on ärimees, Hannese endine ülemus, Anna abikaasa, Joonase isa. Markol on ees tõsine enesesse vaatamine, kas jätkata oma elu Annaga või olla koos Angelikaga.
Angeelika on Anna kunagine sõbranna, kes Anna vangis oleku ajal oli toeks Markole ja Joonasele. Angelika ja Marko on Anna äraolekuajal lähedaseks saanud, nüüd on Angelikal hirm Markost ilma jääda.
Anni on Betti sõbranna, kellega ta oli sõbranna juba enne Iirimaale minekut lapsepõlves.
Mari-Liis on Johanna ja Kristo klassiõde, sõber. Tõeline tibi, kes on endast üliheal arvamusel, sõrmenipsu tegemisel saab kõik, mis tahab. 
Kristo on Johanna ja Mari-Liisi klassivend. Olles aastaid armunud Mari-Liisi, tundnud tema alandusi, hakkavad tal tunded tekkima hoopis Johanna vastu. 
Veronika on Heleni ema. Väga läbinägelik ja terava keelega, mis puutub teistesse, aga liiga allaheitlik, kui asi puutub temasse. Eelmisel aastal põdes rinnavähki, aga on täielikult paranenud. Elab juba pikemat aega koos Lembituga.